CELEX: C2004/190/13
Language: da
Date: 2004-07-24 00:00:00
Title: Sag C-216/04: Anmodning om præjudiciel afgørelse forelagt ved kendelse afsagt den 27. januar 2004 af Consiglio di Stato in sede giurisdizionale, femte afdeling, i sagen SABA Italia mod Comune di Bolzano e SEAB spa

24.7.2004   
            
            
               DA
            
            
               Den Europæiske Unions Tidende
            
            
               C 190/8
            
         Anmodning om præjudiciel afgørelse forelagt ved kendelse afsagt den 27. januar 2004 af Consiglio di Stato in sede giurisdizionale, femte afdeling, i sagen SABA Italia mod Comune di Bolzano e SEAB spa
   (Sag C-216/04)
   (2004/C 190/13)
   Ved kendelse afsagt den 27. januar 2004, indgået til Domstolens Justitskontor den 24. maj 2004, har Consiglio di Stato in sede giurisdizionale, femte afdeling, i den for retten verserende sag SABA Italia mod Comune di Bolzano e SEAB spa. forelagt De Europæiske Fællesskabers Domstol en anmodning om præjudiciel afgørelse af følgende spørgsmål:
   Er den direkte tildeling — dvs. i strid med ordningen med udvælgelse af leverandøren i henhold til direktiv 92/50/EØF (1) — af en kontrakt om drift af offentlige betalingsparkeringspladser til et offentligt aktieselskab som omhandlet i artikel 44, stk. 6, litra b), i lov nr. 1, af 4. januar 1993 fra regionen Trentino-Alto Adige, som ændret ved artikel 10 i lov nr. 10 af 23. januar 1998, forenelig med fællesskabsretten og navnlig med princippet om den frie udveksling af tjenesteydelser, forbuddet mod forskelsbehandling og den fri konkurrence som omhandlet i artikel 12 EF, 45 EF, 46 EF, 49 EF og 86 EF?
   
      (1)  EFT L 209 af 24.7.1992, s. 1.